"Қазақстан Республикасы Әділет министрлігінің 
Сот сараптамалары орталығы" Республикалық мемлекеттік 
қазыналық кәсіпорнының Филиалы Абай облысы бойынша сот сараптамалары институтының қызметіндегі сыбайлас жемқорлық тәуекелдеріне сыртқы талдау нәтижелері

Талдау аясында нормативтік құқықтық реттеудегі қайшылықтарды жоюға, кадрлық және қаржылық рәсімдердің ашықтығын арттыруға, ішкі бақылау жүйесін нығайтуға бағытталған 22 сыбайлас жемқорлық тәуекелі анықталып, 22 ұсыным әзірленді.
Жүргізілген талдаумен анықталған тәуекелдердің бір бөлігі нормативтік құқықтық реттеудегі қайшылықтар мен олқылықтарға, атап айтқанда, шешімдер қабылдаудың нақты өлшемшарттары мен мүдделер қақтығысын реттеу тетіктері болмаған кезде лауазымды адамдарға кең дискрециялық өкілеттіктер берілгеніне байланысты екені анықталды.
Сонымен қатар, материалдарды қабылдау, тіркеу және бөлуге байланысты ұйымдастырушылық процестерді жетілдіру қажеттілігі анықталды, оның ішінде сараптамалық қорытындыларды ресімдеу кезінде қағаз және электрондық құжат айналымының қайталануын болдырмау және одан әрі цифрландыру көзделеді.
Зерттеу объектілері мен заттай дәлелдемелерді сақтау және қайтару рәсімдерін ретке келтіру қажеттілігі белгіленді, оның ішінде оларды есепке алу мен сақталуына қойылатын бірыңғай талаптарды белгілеу көзделеді.
Талдау барысында сыйлықақы беру, қызметкерлердің біліктілік талаптарына сәйкестігі, демалыс және мереке күндеріндегі жұмысқа тарту тәртібі бөлігінде жекелеген бұзушылықтар, оның ішінде кадрлық құжаттарды уақтылы ресімдемеу фактілері анықталды.
Бұдан басқа, талдау шалғай аумақтық бөлімшелерде сараптамалардың жекелеген түрлерінің қолжетімділігі мен объективтілігін қамтамасыз етуге байланысты тәуекелдерді, сондай-ақ мүдделі тұлғалардың қолданылатын зерттеу әдістемелері туралы ақпаратқа қолжетімділігінің шектелуіне байланысты тәуекелдерді анықтады, бұл сараптамалық қорытындылардың негізділігін тексеруді қиындатады.
Талдау нәтижелері бойынша әзірленген ұсынымдар анықталған сыбайлас жемқорлық тәуекелдерін жоюға, нормативтік құқықтық базаны қолданыстағы заңнамаға сәйкестендіруге, кадрлық және қаржылық рәсімдердің ашықтығын қамтамасыз етуге және ішкі бақылауды күшейтуге бағытталған.

